text: Aðalfundafrágreiðing og ársfrágreiðing fyri 2021
  Ársfrágreiðing 2019 frá forkvinnuni í ADHD-felagnum.
text: #000000
text: UPPRÓP: 529 á bíðilista til barna- og vaksinpsykiatri!
text: #000002
text: Nýggjastu bíðilistarnir frá LS vísa greitt, at støðan á psykiatriska økinum er alarmerandi. Umfatandi átøk eru kravd umgangandi, tí nú ryðjur undan! – Allar góðar intentiónir og átøk frá Kaj Leo Holm Johannesen hava als ikki fingið tamarhald á økið, tvørturímóti!
text: #000003
text: -Er tíðin ikki komin til eina ADHD miðstøð, sum arbeiðir fyribyrgjandi, viðgerðandi og ráðgevandi og bjóðar eitt heildartilboð til alla familjuna? Psykiatriin, felagsskapir og einstaklingar hava í fleiri ár ávarað og rópt varskó!Leiðslan á psykiatriska deplinum hevði í 2018-19 eina ætlan fyri eina ADHD klinikk, men sum bert fekk ein brotpart av neyðugu fíggingini.
text: #000004
text: Man skuldi haft lurtað eftir og brúkt kend altjóða hagtøl fyri at framtíðartryggjað økið, so høvdu vit neyvan staðið við alinlongum bíðilistum, sum tyngja alla psykiatriina, starvsfólkini á økinum og øll tey 529 fókini og teirra avvarandi.
text: #000005
text: Orsøkin til longu bíðilistarnar er, at eitt paradigmuskifti er farið fram á psykiatriska økinum. Gjøgnum nógv ár er vitanin og viðgerðin fyri ADHD, ja alt neuropsykiatriska økið blivin betri og betri. Viðgerðin gevur eina munandi betri lívsgóðsku og framtíðarútlit fyri bæði børn og vaksin.
text: #000006
text: Børn við ADHD, ið onga hjálp fáa, ganga ímóti einum lívið við nógv hægri sannlíkindum at fáa hjáárin, so sum angist, tunglyndi, etingarólag, stress, skúlaaftran og koma í kriminalitet, misnýtslur av ymsum slag og verða í ólukkum. Tey fáa lægri útbúgving, lægri inntøku og fara at kenna seg útihýst og øðrvísi alt lívið! Men, um tey fáa tíðliga hjálp, so vendir myndin og tey hagfrøðiliga, fáa somu útlit sum øll onnur børn! – Hettar er fakta!
text: #000007
text: Vaksin við ódiagnosteraðum ADHD, hava flest øll livað eitt strævið lív, merkt av onkrum hjáárinum! -Tey megna kanska ikki longur at arbeiða, og fara alt ov ung av arbeiðsmarknaðinum, ikki tí tey vilja, men tí tey eru útbrend, psykiskt útbrend! – Men tað nýtist ikki at verða so! – Kjarnin í øllum er, at ADHD viðgerðin er so effektiv, at negativa gongdin kann vendast óansæð, hvar í lívinum ein er. Hettar hevur psykiatriin eisini víst á í fleiri ár! Vaksandi tølini á bíðilistunum, hava sum sagt verið væntandi og avvarandi av økinum hava rópt varskó í fleiri ár, so at vit eru endaði í hesari syndarligu støðuni nú, er tíverri manglandi raðfesting, vitan og virðing fyri, hvat psykatri, psykoedukatión og sernámsfrøðin kann í dag! B
text: #000008
text: íðilistin fer at vaksa enn meir, tí hagfrøðiliga hava eini 2000 fólk ADHD/ADD í Føroyum.Vit vita ikki, hvussu nógv longu eru útgreinaði, tí nógv lata seg útgreina privat. Eitt kvalifiserað boð er, at eini 600-1000 fólk kunnu koma á listan afturat til úgreining fyri ADHD/ADD, umframt tey áleið 1-2%, sum hava autismu og aðar psykiatriskar líðingar.
text: #000009
text: Tað góða er, at vit hava nógv góð fakfólk og vitana, ið munar! Tað sum manglar er viðurkenning, raðfesting og peningur, soleiðis at tey, sum hava uppbygt og brenna fyri økinum, kunnu gera neyðugu átøkini fyri tey, sum longu eru útgreinaði og tey sum mangla.
text: #000010
text: Eg meini, at tíðin er komin til at seta á stovn ein veruligan miðdepil fyri neurodivergent fólk við ADHD, autismu v.m, sum á ein holistiskan hátt, kann taka hond um allan persónin og familjuna.
text: #000011
text: Tað hevði verið ein sera stórur fyrimunur, um tað var EIN hurð til fyribyrging og viðgerð, júst sum nýggja diabetismiðstøðin Steno verður. Framhaldandi góðan altjóða ADHD tilvitanarmánaða og altjóða Sálarheilsudag!
text: #000012
text: Bjørg Dam, forkvinna í ADHD felagnum.
text: #000013